Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -5. …
17 ก.ย. 2561

Tactical Move
เดินเกมกลยุทธ์บ่าย
SET Index ปรับลดลง -5.44 จุด (-0.32%) ปิดภาคเช้าที่ 1,716.77 จุด ด้วยมูลค่าการซื้อขาย 24,152.03 ล้านบาท
Most Positive Impact : EA (+0.55 จุด), DTAC (+0.47 จุด), BDMS (+0.39 จุด)
Most Negative Impact: PTT (-2.12 จุด), KBANK (-1.18 จุด), SCB (-0.84 จุด)
แนวโน้มตลาดบ่าย
ตลาดหุ้นไทยภาคเช้าพักตัวลงหลังจากการปรับตัวเพิ่มขึ้นในช่วงที่ผ่านมา โดยเห็นแรงเทขายในกลุ่มธนาคาร (-2.74 จุด) พลังงาน (-1.85 จุด) ปิโตร(-0.75 จุด) และกลุ่มพาณิชย์ (-0.67 จุด) ส่วนกลุ่มที่มีแรงซื้อเข้ามาได้แก่ กลุ่มสื่อสาร (+1.00 จุด) โรงพยาบาล (+0.27 จุด) และกลุ่มเกษตร (+0.23 จุด)
เรื่องการประกาศเก็บภาษีของสหรัฐกับจีนยังคงต้องติดตามต่อ เนื่องจากที่มีข่าวการจัดเก็บ ภาษีที่อัตรา 10% ในวันนี้นั้นยังไม่ถูกประกาศอย่างเป็นทางการจากทางรัฐบาลสหรัฐ แต่มาจาก Wall Street Journal
เรามองว่า SET Index พักตัว 1,716-1,727 จุด ก่อนจะปรับเพิ่มขึ้นเกิน 1,730 จุดในช่วงกลางสัปดาห์ : มองสัปดาห์นี้ข้อพิพาทการค้าจะเป็นปัจจัยบวกให้กับตลาด นอกจากนั้นตลาดยังมีแรงหนุนจาก New Money คาดว่าจะเข้าชัดมากยิ่งขึ้นหนุน SET Index ไป 1,730 จุด
บ่ายนี้แนะนำ DTAC จากปัจจัยบวก 2 ส่วน คือ 1.ค่าเช่าสินทรัพย์ที่ DTAC จ่ายให้กับ CAT ต่ำกว่าประมาณการของเราอยู่ 31% ซึ่งกระตุ้นประมาณการกำไรปกติปี 2561-63 ขึ้น 11-15% 2.ศาลมีคำสั่งคุ้มครองผู้ใช้บริการคลื่นความถี่ต่ำ 850 MHz ของ DTAC จากเหตุขัดข้องบริการ ทำให้ DTAC มีเวลา 3 เดือนในการย้ายฐานลูกค้าสู่คลื่นความถี่ใหม่ มูลค่าปัจจุบันยังมี upside เหลืออยู่มากถึง 28%
ประเด็นน่าติดตามในสัปดาห์นี้ทางฝั่งยูโรโซนจะมีการรายงานตัวเลข PMI ภาคการผลิตประจำเดือนก.ย. โดยตลาดคาดการณ์ไว้ที่ 54.4 ส่วนสหรัฐจะมีการเปิดเผยดุลบัญชีเดินสะพัดไตรมาส 2 โดยตลาดคาดการณ์ขาดดุลไว้ที่ 1.03 แสนล้านเหรียญ
หุ้นแนะนำ CPALL TISCO PTTGC